**Yn eisiau!**

**Cyd-werthuswyr ar gyfer Gogledd Cymru Gyda'i Gilydd**

Mae angen 3 chyd-werthuswr ag anableddau dysgu ar Barod i weithio gyda ni yn:

* Wrecsam a Sir y Fflint a/neu
* Conwy a Sir Ddinbych a/neu
* Gwynedd ac Ynys Môn

Gall ymgeiswyr wneud cais i weithio gyda ni mewn un, dwy neu bob un o'r tair ardal.

**Rhaid i o leiaf un o'r bobl sy'n ymuno â'r tîm fod yn hapus yn gweithio yn Gymraeg.**

**Anfonwch eich cais atom ni erbyn 5pm ar ddydd Llun 18fed Tachwedd.**

**Beth mae cyd-werthuswr yn ei wneud?**

Mae gan y cyd-werthuswyr ddwy rôl:

* bod yn rhan o'r tîm sy'n cynllunio'r gwaith ac yn ysgrifennu adroddiadau am y gwaith
* mynd allan mewn parau i gwrdd â phobl a siarad â nhw. Bydd gan bob pâr gyd-werthuswr profiadol bob tro sy'n gallu gyrru, a chyd-werthuswr gydag anableddau dysgu.

**A fyddaf yn cael fy nhalu?**

Byddwch chi’n cael eich talu y Cyflog Byw Go Iawn, yr un fath â'r bobl eraill yn y tîm.

Os oes angen i chi deithio, byddwn ni'n talu am hynny.

Os oes angen i chi brynu bwyd neu ddiod pan fyddwch allan yn gweithio, byddwn ni'n talu am hynny.

**A fyddaf yn cael y cymorth sydd ei angen arnaf i?**

Rydym ni’n disgwyl y bydd angen cymorth ar bobl.

Os cewch chi eich dewis, byddwn ni’n gofyn i chi pa gymorth sydd ei angen arnoch chi.

Byddwn ni’n gwneud yn siwr eich bod yn cael y cymorth sydd ei angen arnoch chi.

**Faint o amser fydd hyn yn ei gymryd?**

Cynllunio'r gwaith ac ysgrifennu adroddiadau:

* 1 diwrnod tîm ar ddiwedd Tachwedd neu ddechrau Rhagfyr 2019
* 1 diwrnod tîm ym mis Ebrill 2020
* 1 diwrnod tîm ym mis Tachwedd 2020

Mae'r diwrnodau tîm rhwng 10am a 4pm.

Efallai y bydd yn rhaid i chi deithio am hyd at 2 awr i gyrraedd y diwrnod tîm.

Felly, gall fod yn ddiwrnod hir.

Mynd allan i gyfarfod a siarad â phobl:

* 8-12 awr y mis ym mis Ebrill 2020, mis Mai 2020 a mis Mehefin 2020
* 8-12 awr y mis ym Medi 2020 a mis Hydref 2020

**Os byddwch chi'n gwneud cais, gallwch chi gael gwiriad budd-daliadau i weld sut y gall gweithio ac ennill arian effeithio ar eich budd-daliadau.**

**Os yw hyn yn swnio fel y swydd i chi, darllenwch ymlaen.**

**Sut i wneud cais**

Darllenwch y ffurflenni neu gofynnwch i rywun ddarllen y ffurflenni i chi.

Ticiwch eich atebion os gwelwch yn dda.

Os ydych chi'n llenwi hwn ar bapur, tynnwch lun o bob tudalen ac e-bostiwch y llun atom ni.

Os byddwch chi'n llenwi'r ffurflen hon ar gyfrifiadur, cadwch y ffeil a'i e-bostio atom ni.

Anfonwch eich cais atom ni yn [**info@barod.org**](mailto:info@barod.org)

**Os nad oes gennych chi gyfrif e-bost, gallwch chi anfon neges destun 07800755076 a gofyn i rywun eich ffonio fel y gallwch chi lenwi'r ffurflenni dros y ffôn.**

Cofiwch, gallwch chi ofyn i rywun eich helpu i lenwi'r ffurflen.

Ar ddiwedd y ffurflen, mae'n rhaid i chi dicio i ddweud os cawsoch chi help neu os gwnaethoch chi lenwi eich ffurflen ar eich pen eich hun.

Rydym ni’n hapus iawn i bobl gael help. Ni fydd yn cyfrif yn eich erbyn chi.

**Ffurflen Gais**

|  |  |
| --- | --- |
| **Fy Enw** |  |
| **Fy Nghyfeiriad** |  |
| **Fy Rhif Ffôn** |  |
| **Fy E-bost** |  |

|  |  |  |  |
| --- | --- | --- | --- |
| **Y dyletswyddau**  Mae'r rhestr hon yn dweud wrthych chi beth y bydd cyd-werthuswyr yn ei wneud.  **Nid ydym ni’n disgwyl i neb wneud yr holl bethau hyn heb gymorth.**  **Ticiwch** i ddweud wrthym ni os gallwch chi ei wneud ar eich pen eich hun, gyda chymorth, neu os oes angen hyfforddiant arnoch chi.  Gadewch flwch ticio'n wag os nad ydych chi'n credu y gallwch ei wneud neu ddysgu ei wneud. | | | |
| Y dyletswyddau | Ar fy mhen fy hun | Gyda chymorth | Mae angen hyfforddiant arnaf i |
| * Gweithio gyda'r tîm i feddwl am ffyrdd da o ddod o hyd i'r wybodaeth sydd ei hangen ar y tîm. |  |  |  |
| * Defnyddio e-bost, negeseuon testun neu Messenger i gadw mewn cysylltiad â'r tîm. |  |  |  |
| * Gofyn cwestiynau i bobl a siarad â nhw am eu hatebion. |  |  |  |
| * Arwain trafodaeth mewn grŵp bach o 4-6 o bobl. |  |  |  |
| * Edrych ar bopeth mae pobl yn ei ddweud wrthym ni. Gweithio gyda'r tîm i ddod o hyd i'r wybodaeth bwysicaf. |  |  |  |
| * Gweithio gyda'r tîm i wneud cyflwyniadau PowerPoint. |  |  |  |
| * Gwneud cyflwyniadau i gynulleidfaoedd mawr. |  |  |  |

|  |  |  |  |
| --- | --- | --- | --- |
| **Sgiliau**  Mae'r rhestr hon yn dweud pa sgiliau yr ydym ni am i rywun eu cael.  **Ticiwch** i ddweud wrthym ni os gallwch chi ei wneud ar eich pen eich hun, gyda chymorth, neu os oes angen hyfforddiant arnoch chi.  Gadewch flwch ticio'n wag os nad ydych chi'n credu y gallwch ei wneud neu ddysgu ei wneud. | | | |
| Gallaf: | Ar fy mhen fy hun | Gyda chymorth | Mae angen hyfforddiant arnaf i |
| * Darllen ac ysgrifennu'n glir. Nid oes angen sillafu da arnoch chi |  |  |  |
| * Anfon negeseuon testun |  |  |  |
| * Defnyddio'r ffôn |  |  |  |
| * Defnyddio Word ar y cyfrifiadur |  |  |  |
| * Defnyddio'r rhyngrwyd |  |  |  |
| * Teithio ar fy mhen fy hun |  |  |  |
| * Dweud yr amser |  |  |  |
| * Helpu i ysgrifennu adroddiadau a chyflwyniadau |  |  |  |
| * Gweithio yn Gymraeg |  |  |  |

|  |  |
| --- | --- |
|  | Ticiwch un blwch |
| Llenwais i'r ffurflen hon ar fy mhen fy hun |  |
| Llenwais i'r ffurflen hon gyda chymorth |  |

**Arwyddwch** yn y blwch isod

|  |
| --- |
| Rwyf am wneud cais am swydd cyd-werthuswr |

**Anfonwch eich cais atom ni erbyn 5pm ar ddydd Llun 18fed Tachwedd.**

**Beth fydd yn digwydd nesaf?**

Byddwn ni’n anfon e-bost atoch chi ar ddydd Mawrth 19eg Tachwedd i ddweud a ydym ni am eich cyfweld.

Os ydym ni am eich cyfweld, byddwn ni’n trefnu amser ar ddydd Mercher 20fed Tachwedd neu ddydd Iau 21ain Tachwedd i 'ch cyfweld dros y ffôn.

Gallwch chi gael rhywun gyda chi i'ch helpu i wneud y cyfweliad.

Byddwn ni'n recordio'r alwad ffôn.

Yn y cyfweliad, byddwn ni’n gofyn i chi:

* Pam ydych chi eisiau'r swydd hon?
* Pa brofiad sydd gennych chi sy'n eich gwneud yn berson da ar gyfer y swydd hon?

Yna byddwn ni’n gofyn am enw a rhif ffôn rhywun a all roi geirda i chi.

Cyn i chi roi ei enw a'i rif ffôn i ni, gwnewch yn siŵr ei fod yn hapus i ni ei ffonio i ofyn amdanoch chi.

Byddwn ni'n gofyn 6 o gwestiynau amdanoch chi:

* A yw'n onest ac yn ddibynadwy?
* A yw'n dda am fod ar amser?
* A yw'n gallu cadw pethau'n gyfrinachol?
* A yw'n hoffi dysgu pethau newydd?
* A fydd yn gofyn am gymorth os bydd ei angen?
* A yw'n dda am weithio mewn tîm?

Ar ddydd Gwener 22ain Tachwedd, byddwn ni’n ffonio pawb i ddweud wrthyn nhw os gallwn ni gynnig swydd iddyn nhw.